Maliar BMN

Maliar BMN je konvenčné meno gréckeho maliara čiernofigúrových váz, činného približne v tretej štvrtine 6. storočia pred Kr.

Maliar BMN bol aténsky čiernofigúrový maliar, ktorý pracoval s hrnčiarom Nikosthenom (spočiatku spolupracoval aj z Lydom). Keďže sa na svoje diela nepodpisoval, jeho skutočné meno nie je známe. Toto pomenovanie (skratka BMN = British Museum Nikosthenes) mu dal britský znalec umenia John Beazley podľa čiernofigúrovej amfory (neck - amfory) objavenej v sicílskom  Agrigente, umiestnenej v Britskom múzeu v Londýne (British Museum B 295Lucia Guerrini: Enciclopedia dell’Arte Antica, Classica e Orientale, Roma 1959, Treccani, B. M. N., Pittore di ), ktorú tento umelec vyzdobil. Na londýnskej amfore B 295 (so signatúrou ΝΙΚΟΣΘΕΝΕΣ ΕΠΟΙΕΣΕΝ = vyrobil to Nikosthenes) sú zobrazené súboje starogréckych zápasníkov a boxerov. Sú veľmi realistické. Zobrazené postavy oživujú napr. krvavé detaily; krv striekajúca z nosa a úst dvoch boxerov naznačuje zápas, ktorý už postúpil do poslednej vázy.

Na základe štylistickej analýzy maľby sa mu pripisuje približne 30 kusov čiernofigurových váz a fragmentov, zväčša amfor, hydriai, oinochoai a čaší (kylikes), a to z nálezísk Etrúrie, Sicílie a Grécka. Silným náznakom väzby medzi ním a Nikosthenom spočíva aj v podobnosti tvaru amfor (tzv. typu Bellerofón), ktoré zdobil.  

 Referencie 

 Iné projekty 

Kategória:Maliari starovekého Grécka